สวัสดีค่ะหนูอายุ15ปีค่ะ หนูอยากทราบว่าจะท้องรึป่าวคะคือหนูมีพสพ.กับแฟนวันที่23,24มีนาคมค่ะแล้วแฟนไม่แน่ใจว่าชักออกทันรึป่าวไม่แน่ใจว่ามันเผลอแตกในไปรึป่าวละพอแฟนเสร็จเขาก็ชักออกอีกประมาณ5นาทีเขาก็เอามาใส่อีกแต่หนูไม่ให้ทำเลยจับออกแฟนเลยให้ไปซื้อยาคุมกิน หนูอยากทราบว่าควรซื้อยาคุมแบบไหนกิน แล้วจะท้องรึป่าวคะ คือวันนี้หนูไม่รู้ว่าต้องกินแบบไหนเลยไปซื้อยาคุมแบบประจำเดือนมาค่ะกินไป1เม็ดแล้วค่ะจะเป็นอะไรมั้ยคะ #ขอบสำหรับคำตอบนะคะ😢🙏
สวัสดีค่ะ ภายหลังจากการที่มีเพศสัมพันธ์ที่ไม่ได้ป้องกัน (unprotected intercourse) ถ้าไม่เเน่ใจเรื่องการหลั่งน้ำอสุจิในช่องคลอด หรือกังวลเรื่องการตั้งครรภ์ที่ยังไม่พร้อม เเนะนำเรื่องการรับประทานยาคุมแบบยาคุมฉุกเฉินค่ะ (Emergency contraception) ที่ไม่ใช่ยาคุมกำเนิดแบบรับประทานทั่วไปทุกวันค่ะ เนื่องจากปริมาณฮอร์โมนของยาคุมทั่วไปจะไม่สูงเพียงพอค่ะ โดยสามารถรับประทานได้ภายใน 72 ชั่วโมงค่ะ อาจลองนับเวลาก่อนถ้าเกิน อาจไม่มีประสิทธิภาพเพียงพอที่จะป้องกันการตั้งครรภ์ค่ะถ้าเลือกใช้วิธีการรับประทานยาคุมฉุกเฉิน (Emergency contraception)ยาคุมฉุกเฉินในประเทศไทยที่มีขายตามท้องตลาด ส่วนมากจะเป็นรูปแบบแผง ที่มี 2 เม็ด ซึ่งเม็ดยาจะมียาฮอร์โมนโปรเจสเตอโรน 0.75 มิลลิกรัม 2 เม็ด เพื่อประสิทธิภาพในการป้องกันการตั้งครรภ์สูงสุด ควรรับประทานเม็ดแรกภายใน 72 ชั่วโมงก่อน แล้วรับประทานอีกเม็ดถัดมาในอีก 12 ชั่วโมง ทั้งนีอาจมีบางยี่ห้อ ที่ใช้ตัวยาฮอร์โมนโปรเจสเตอโรน 1.5 มิลลิกรัมใน 1 เม็ด ซึ่งสามารถรับประทานได้ 1 เม็ด ค่ะ ภายหลังจากที่มีเพศสัมพันธ์ 72 ชั่วโมงทั้งนี้ ถ้ารับประทานได้อย่างถูกต้อง จะถือว่าเป็นอีกวิธีที่สามารถป้องกันการตั้งครรภ์ได้ค่ะ เเต่ประสิทธิภาพก็ยังถือว่าไม่ใช่ 100% ค่ะ โดยทั่วไปคือประมาณ 92% ค่ะดังนั้น การที่จะมั่นใจจริงๆว่าไม่ท้อง สามารถดูได้จากการที่มีรอบเดือนตามปกติมาค่ะ เเต่ถ้ารอบเดือนไม่มา หรือนับจากวันที่มีเพศสัมพันธ์ ไปอีก 4-6 สัปดาห์ ประจำเดือนก็ยังไม่มา เเนะนำให้ตรวจปัสสาวะเพื่อดูการตั้งครรภ์ค่ะ